《知宫王琳甫赞》
宋代·白玉蟾

青布衲，碧藜筇。
诗吟白芍药，曲唱紫芙蓉。
一局着残人事醒，七弦弹破世间空。
时乎泛一叶於沧海之外，时乎飞片羽於虚空之中。
铁笛横吹老龙泣，金樽一倒琪花红。
孤猿啸夜月，淡露滴秋风。
云锦溪深碧无底，天苍山秀绿不穷。
白鹤卧占眠牛草，丹鹊飞上栖鸦松。
真人一声长啸於蓬莱之东，青童回首指道神仙之中最雄。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。